Document ID: 32006R1594

32006R1594
L 296/8
JURNALUL OFÍCIAL AL UNIUNII EUROPENE
REGULAMENTUL (CE) NR. 1594/2006 AL COMISIEI
din 25 octombrie 2006
de stabilire a coeficientului de atribuire care urmează să fie aplicat cererilor de certificate de export pentru brânzeturile destinate exportului în Statele Unite ale Americii în 2007 în cadrul anumitor contingente din GATT
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1),
având în vedere Regulamentul (CE) nr. 1282/2006 al Comisiei din 17 august 2006 de stabilire a normelor speciale de aplicare a Regulamentului (CE) nr. 1255/1999 al Consiliului în ceea ce privește certificatele de export și restituirile la export în sectorul laptelui și produselor lactate (2), în special articolul 25 alineatul (1),
întrucât:
(1)
Regulamentul (CE) nr. 1285/2006 al Comisiei (3) deschide procedura de atribuire a certificatelor de export pentru brânzeturile destinate exportului în Statele Unite ale Americii în 2007 în cadrul contingentelor din GATT menționate la articolul 23 din Regulamentul (CE) nr. 1282/2006.
(2)
Cererile de certificate de export pentru anumite contingente și grupuri de produse depășesc cantitățile disponibile pentru anul contingentar 2007. Prin urmare, este necesar să se stabilească acești coeficienți de atribuire în conformitate cu prevederile articolului 25 alineatul (1) din Regulamentul (CE) nr. 1282/2006.
(3)
Ținând seama de termenul stabilit pentru aplicarea procedurii de stabilire a acestor coeficienți, în conformitate cu articolul 4 din Regulamentul (CE) nr. 1285/2006, este necesar ca prezentul regulament să se aplice cât mai curând posibil,
ADOPTĂ PREZENTUL REGULAMENT:
Articolul 1
Cererile de certificate de export depuse în conformitate cu articolul 2 din Regulamentul (CE) nr. 1285/2006 se acceptă cu rezerva aplicării coeficienților de atribuire menționați de anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 octombrie 2006.

Labels: 3
17
18